**2016. gada spēļu**

**“Street Basket 3x3”**

**NOLIKUMS**

Tukumā

1. Nolikums nosaka sporta pasākuma “Street Basket 3x3” (turpmāk – pasākums) norises kārtību.
2. Pasākumu rīko Tukuma novada Dome.
3. Pasākuma mērķis ir sportiski un jautri pavadīt brīvo laiku, popularizējot iespējas, kā saturīgi pavadīt savu brīvo laiku. Uz godīgas cīņas un savstarpējas cieņas principiem dienas beigās noskaidrot meistarīgākos.
4. Pasākuma uzdevumi:
   1. Uz godīgas cīņas un savstarpējas cieņas principiem noteikt uzvarētāju ielu basketbola “Street Basket 3x3” sacensībās.
   2. Organizēt šo pasākumu tā, lai tam būtu arī turpinājums un to varētu ieviest kā ikgadēju sporta notikumu.
5. Pasākumā aicināts piedalīties jebkurš Tukuma vai cita kaimiņu novada jaunietis, kurš apņemas ievērot “Street Basket 3x3” spēļu principus.
6. Ielu basketbola “Street Basket 3x3” spēlētāju grupas:
   1. Spēlētāju sadalījums pa vecuma grupām tiek noteikts pēc dzimšanas gada un dzimuma.
   2. Vīriešu un puišu komandās ļauts spēlēt attiecīgā vecuma pretējā dzimuma spēlētājām.
   3. Pamatgrupas vecākā grupa - 2002. gadā dzimušie un vecāki spēlētāji, jaunākā grupa - 2003. gadā dzimušie un jaunāki spēlētāji. (Sadalījums grupās pa vecumiem var mainīties, pasākuma dienā uz vietas kopīgi ar dalībniekiem izlemjot, kāds vecums kurā grupā būtu piemērotākais).
   4. Sievietes – bez vecuma ierobežojuma
7. Spēles noteikumi un tiesāšana:
   1. Spēles notiek pēc starptautiskajā basketbolā FIBA (Starptautiskā Basketbola federācija) pieņemtajiem principiem. Lielākā atšķirība – punktu skaitīšana pa viens un divi, aizvietojot tradicionālo divi un trīs principu. Netiek piemērots arī trīs sekunžu uzbrukumu zonas princips.
   2. Spēles laukumā tiek izveidota tālmetienu un soda metienu līnija. Auts attiecināms uz bumbas vai spēlētāja pieskārienu groza konstrukcijai. Pirms spēles tās dalībniekiem ieteicams vienoties par auta fiksēšanas nosacījumiem gala līnijā aiz groza.
   3. Netiek izmantoti tiesnešu pakalpojumi, jo maču tiesāšanu veic paši spēlētāji. Katrā konkrētā spēles epizodē iesaistītais basketbolists ir tiesīgs apstādināt spēli ar vārdu “Sods”. Ja rodas domstarpības, tad strīdu izšķir neitrālās komandas pārstāvis.
   4. Ja noteikumu pārkāpumu aizsargs veicis metiena izpildīšanas brīdī, tad uzbrucējs saņem iespēju uz attiecīgi vienu vai diviem soda metieniem. Pēc attiecīgā soda metienu skaita izpildīšanas notiek cīņa par atlēkušo bumbu.
   5. Pēc punktu guvuma no spēles vai arī pēc sekmīga soda metiena bumbas pārvaldīšanas tiesības saņem iepriekš aizsardzībā esošā komanda. Bumbas ievadīšanai spēlei nepieciešams, lai uzbrukuma tiesības saņēmušās vienības basketbolisti atrastos ārpus tālmetienu līnijas, bet aizsargi – iekšpus tās. Pirms uzbrukuma uzsākšanas uzbrucējs piespēlē bumbu aizsargam, veicot tā saucamo “Check-ball”. Tikai pēc tam uzbrucējs ir tiesīgs uzsākt spēli.
   6. Spēles laikā katru komandu laukumā pārstāv trīs basketbolisti, atsevišķos gadījumos pieļaujama arī divu spēlētāju dalība mačā. Mazākumā palikušā komanda, neraugoties uz iemesliem, nav tiesīga pieprasīt sāncenšu trešā spēlētāja nepiedalīšanos cīņā. Sāncenšu basketbolista savainojuma situācijā cīņas turpinājums divi pret divi tiek uzskatīts par labas gribas apliecinājumu.
   7. Spēlētāju maiņas tiek veiktas tikai un vienīgi situācijā, kad ir gūts grozs un notiek “Check-ball” process. Pirms bumbas nodošanas uz “Check-ball” maiņas tiesīgi izdarīt uzbrūkošās komandas spēlētāji, bet pirms bumbas atdošanas – aizsargi. Pēc “Check-ball” procesa pabeigšanas veiktās spēlētāju maiņas tiek sodītas ar papildus soda metiena izpildi, pēc kura uzbrukuma tiesības paliek tā izpildītājiem.
8. Punktu skaitīšana: Spēles notiek uz laiku 10:00 minūtes, vai līdz brīdim, kad viena no komandām gūst 11 punktus (tālmetiens - 2 punkti, pārējie metieni - 1 punkts). Lai mačs tiktu pabeigts, vienas komandas pārsvaram jābūt vismaz divi punkti. Līdz ar to spēle nebeidzās pie rezultāta 11:10, bet gan rezultātam sasniedzot 12:10, 13:11, 14:12 utt... Organizatori patur tiesības nelabvēlīgu laika apstākļu vai citu iemeslu dēļ samazināt spēles ilgumu, nosakot uzvarētāju.
9. Vietu noteikšana apakšgrupās:
   1. Apakšgrupu turnīros komanda par uzvaru saņem divus punktus, par zaudējumu - vienu punktu, par neierašanos uz spēli - nulle punktu.
   2. Ja apakšgrupu turnīra noslēgumā divām vai vairākām komandām ir vienāds punktu skaits, tad vispirms tiek ņemti vērā savstarpējo maču iznākumi. Ja uzvaru un zaudējumu skaits ir vienāds, tad tiek ņemta vērā gūto un zaudēto punktu starpība šo komandu savstarpējās spēlēs. Ja arī tad rādītāji ir vienādi, tad kopējais apakšgrupā gūto un zaudēto punktu starpība.
   3. Izņēmums! Vienāda punktu skaita gadījumā komanda, kura nav ieradusies kaut uz vienu spēli, automātiski ieņem zemāko iespējamo vietu.
10. Sacensību sistēma: Katras vecuma grupas attiecīgā turnīra izspēles sistēma tiek noteikta atbilstoši pieteikto komandu skaitam. Pretinieku ierašanos organizatori negarantē. Pēc apakšgrupu turnīru izspēles noteikts skaits komandu iekļūst izslēgšanas turnīrā.
11. Dalības maksa: “StreetBasket 3x3” sacensībās dalība ir bez maksas.
12. Komandu pieteikšana: Komandas reģistrēšanai vecākajā grupā un jaunākajā grupā nepieciešams tās pārstāvjiem vērsties sekretariātā – aizpildīt veidlapa. Tajā nepieciešams norādīt komandas nosaukumu, kā arī vismaz trīs spēlētāju vārdus, uzvārdus, dzimšanas datumu un gadu. Uz šīs veidlapas pamata tiek veikta komandas reģistrācija. Pēc dalības reģistrācijas notiek komandas iekļaušana turnīra tabulās.
13. Pārkāpumu sodīšana:
    1. . Organizatori patur tiesības par pārkāpumiem, kuri ir pretrunā sacensību nolikumam vai arī traucē izmantot tiesības uz sportisku atpūtu citiem turnīra dalībniekiem, liegt pieeju sacensību norises vietām.
    2. . “StreetBasket 3x3” nepastāv strīdus bumbas termins, cīņa notiek līdz brīdim, kad viena komanda godīgā cīņā izcīna bumbu. Jebkurš atklāts un tīšs sitiens sāncensim automātiski tiek sodīts ar diskvalifikāciju.